ΓΡΑΠΤΗ ΕΡΩΤΗΣΗ E-0955/00

υποβολή: Gorka Knrr Borrs (Verts/ALE) προς την Επιτροπή

(29 Μαρτίου 2000)

Θέμα: Παραγωγή ξηρών καρπών στην Καταλωνία

Το 1989 πραγματοποιήθηκε η μεταρρύθμιση της ΚΟΑ οπωροκηπευτικών και εκπονήθηκε ένα σχέδιο για τη βελτίωση της ποιότητας και της εμπορίας για τις οργανώσεις παραγωγών ξηρών καρπών, με προθεσμία δέκα ετών για την εφαρμογή του. Τα μέτρα που είχαν εγκριθεί, συνεπώς, για τηνποστήριξη του τομέα αυτού παύουν να ισχύουν τον Μάϊο του τρέχοντος έτους.

Στην Καταλωνία, η καλλιέργεια ξηρών καρπών και χαρουπιών καλύπτει μεγάλο ποσοστό της καλλιεργούμενης επιφάνειας, το οποίο φθάνει το 12,3 % του συνόλου των καλλιεργούμενων γαιών αλλά, στις επαρχίες του νομού της Tarragona, κυμαίνεται στο 40-50 %, ενώ σημαντικός είναι ο βαθμός εξειδίκευσης στον τομέα αυτόν και σε περιοχές της Lleida. Ωστόσο, ο τομέαςφίσταται τον έντονο ανταγωνισμό των εισαγωγών από την Τουρκία, τις ΗΠΑ και τις χώρες της Βόρειας Αφρικής, των οποίων οι τιμές είναι πολύ χαμηλότερες και που, επιπλέον, επωφελούνται από τη μείωση των δασμών για τα προϊόντα του είδους αυτού.

Ποιά μέτρα σκέπτεται να λάβει η Επιτροπή για να δώσει ώθηση και ναποστηρίξει ενέργειες με στόχο τη διασφάλιση του εισοδήματος των παραγωγών ξηρών καρπών και χαρουπιών;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0955/00 και E-0962/00

(10 Μαΐου 2000)

Το μεγαλύτερο μέρος της έκτασης που καλλιεργείται με καρπούς με κέλυφος στην Καταλονία έχει τύχει χρηματοδοτικής στήριξης επί 10 έτη σύμφωνα με τις διατάξεις του Τίτλου ΙΙα του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργάνωσης της αγοράς στον τομέα των οπωροκηπευτικών(1) προκειμένου να βελτιωθεί η παραγωγικότητα και η ανταγωνιστικότητα των εν λόγω προϊόντων. Η κοινοτική δαπάνη για τους καρπούς με κέλυφος ανήλθε σε 725 εκατ. ευρώ από το 1990 έως το 1999. Περαιτέρω δαπάνη άνω των 250 εκατ. ευρώ για σχέδια βελτίωσης που βρίσκονται ακόμη σε στάδιο εφαρμογής προβλέπεται μέχρι το 2006.

Σχεδόν όλη η έκταση που καλλιεργείται με φουντουκιές στην Καταλονία έχει τύχει ειδικής κατ' αποκοπή ενίσχυσης για φουντούκια που χορηγήθηκε για την περίοδο 1997 έως 2000 σύμφωνα με τις διατάξεις του άρθρου 55 του κανονισμού του Συμβουλίου (ΕΚ) αριθ. 2200/96 της 28ης Οκτωβρίου 1996 για την κοινή οργάνωση των αγορών στον τομέα των οπωροκηπευτικών(2).

Τα εν λόγω μέτρα έπρεπε πάντοτε να έχουν προσωρινό και φθίνοντα χαρακτήρα προκειμένου να επιτρέπουν την ανάληψη χρηματοδοτικής ευθύνης από τους καλλιεργητές.

Από το 1997 παρέχεται ενίσχυση για καρπούς με κέλυφος και χαρούπια όπως για όλα τα άλλα προϊόντα στον τομέα των οπωροκηπευτικών μέσω του καθεστώτος του επιχειρησιακού ταμείου του Κανονισμού του Συμβουλίου (ΕΚ) αριθ. 2200/96 που προβλέπει χρηματοδοτική στήριξη για όλα τα οπωροκηπευτικά που διατίθενται στο εμπόριο από τις οργανώσεις παραγωγών.

Τα κράτη μέλη μπορούν επίσης να συμπεριλάβουν καρπούς με κέλυφος στα σχέδια αγροτικής στήριξης σύμφωνα με τους όρους του κανονισμού του Συμβουλίου (ΕΚ) αριθ. 1257/99 της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(3).

(1) ΕΕ L 118 της 20.5.1972.

(2) ΕΕ L 297 της 21.11.1996.

(3) ΕΕ L 160 της 26.6.1999.